system
Răspunde în limba română, în stilul Wikipedia, cat mai corect gramatical.
user
Dă-mi mai multe informații despre Județul Olt (interbelic).
assistant
Județul Olt a fost o unitate administrativă de ordinul întâi din Regatul României, aflată în regiunea istorică Muntenia. Reședința județului era orașul Slatina.

Întindere 

Județul se afla în partea sudică a României Mari, în vestul regiunii Muntenia. Județul cuprindea partea nord-estică a actualului județ Olt, partea sud-vestică a actualului județ Argeș și partea nord-vestică a actualului județ Teleorman. Se învecina la nord cu județul Argeș, la est cu județele Argeș și Teleorman, la sud cu județul Teleorman, iar la vest cu județele Romanați și Vâlcea.

Organizare 
Teritoriul județului era împărțit inițial în trei plăși:
 Plasa Drăgănești,
 Plasa Dumitrești și
 Plasa Spineni.

Ulterior, teritoriul județului a fost reorganizat din punct de vedere administrativ, fiind înființată a patra plasă (în jurul orașului Slatina):
 Plasa Mijlocul.

Populație 
Conform datelor recensământului din 1930 populația județului era de 183.595 de locuitori, dintre care 98,2% români, 1,2% țigani ș.a. Sub aspect confesional 99,5% erau ortodocși, 0,2% romano-catolici, 0,1% mozaici ș.a.

Mediul urban 
În anul 1930 populația urbană a județului era de 11.243 de locuitori, dintre care 92,5% români, 2,5% maghiari, 1,5% evrei, 0,8% germani ș.a. Din punct de vedere confesional orășenimea era alcătuită din 94,1% ortodocși, 2,3% romano-catolici, 1,6% mozaici, 0,9% reformați, 0,6% lutherani ș.a.

Referințe

Legături externe 

 Portretul României Interbelice - Județul Olt